NARIADENIE KOMISIE (ES) č. 1050/2005
z 5. júla 2005,
ktorým sa mení a dopĺňa nariadenie (ES) č. 2377/1999, ktorým sa stanovuje obchodná norma pre špargľu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 2 ods. 2,
keďže:
(1)
V nariadení Komisie (ES) č. 2377/1999 (2) sa stanovujú obchodné normy pre špargľu. V prílohe k tomuto nariadeniu sa v časti týkajúcej sa minimálnych požiadaviek na kvalitu stanovuje, že výhonky špargle možno umývať, nie však namáčať vo vode.
(2)
V odvetví je bežnou praxou ponoriť výhonky špargle pred ich balením do ľadovej vody, aby sa tak zabránilo ich zružoveniu.
(3)
Z dôvodu zohľadnenia takéhoto postupu je potrebné zmeniť a doplniť ustanovenia o minimálnych požiadavkách týkajúcich sa nevhodného umývania.
(4)
Nariadenie (ES) č. 2377/1999 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Príloha k nariadeniu (ES) č. 2377/1999 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. júla 2005